《车中见美人诗》
南北朝·萧纶

关情出眉眼，软媚着腰肢。语笑能娇美，行步绝逶迤。

空中自迷惑，渠傍会不知。悬念犹如此，得时应若为。

作者简介：（519—551）南朝梁南兰陵（今江苏常州）人，字世调，小字六真。梁武帝子。博学，善属文。武帝天监中，封邵陵王，出为宁远将军，累迁江州刺史，以西中郎将权摄南兖州刺史。坐事免官夺爵。大通元年复封爵，累迁扬州刺史。骄纵不法，侵渔百姓，免为庶人，旋又复爵。太清二年侯景之乱，率众讨景，败奔京口。后复入援，拜司空。大修器甲，将再讨侯景。萧绎(元帝)闻其强盛，忌之，遣将逼之。纶溃，奔汝南，为西魏军所破，不屈死。谥携。